
ဆွေးနွေးရန်မေးခွန်းများ
ဤသင်ခန်းစာတွင် သင်အနှစ်သက်ဆုံး သို့မဟုတ် အရေးအပါဆုံး သင်ယူရရှိသည်ဟု ထင်မြင်သောအရာများမှာ အဘယ်နည်း။ သင်၌ မည်သည့်မေးခွန်းများရှိသနည်း။
ဘုရားသခင်၏နှုတ်ကပတ်တော်သည် ကျွန်ုပ်တို့၏အသက်တာ၏ကဏ္ဍတိုင်းကို သြဇာလွှမ်းမိုးရန် ရည်ရွယ်ပါသည်။ သမ္မာကျမ်းစာကို အောင်မြင်စွာ လက်တွေ့ ကျင့်သုံးနိုင်ခဲ့သော သင့်အသက်တာ၏နယ်ပယ်များမှာ အဘယ်နည်း။ ဘုရားသခင်၏ နှုတ်ကပတ်တော်ကို လက်တွေ့ကျင့်သုံးရန်ရုန်းကန်နေရသော သင့်ဘဝ၏နယ်ပယ် အချို့ကား အဘယ်နည်း။
သင်ခန်းစာ၏သွန်သင်ချက်ကို ထည့်သွင်းစဉ်းစားခြင်းဖြင့်၊ ထွက်မြောက်ရာကျမ်း ၂၀:၁၇ ကို ယနေ့လူတစ်ဦးချင်းစီအတွက် မည်သို့ကျင့်သုံးမည်နည်း။
သင်ခန်းစာ၏သွန်သင်ချက်ကို ထည့်သွင်းစဉ်းစားခြင်းဖြင့်၊ ထွက်မြောက်ရာ ၂၁:၁၇ ကို ယနေ့လူတစ်ဦးချင်းစီအတွက် မည်သို့ကျင့်သုံးမည်နည်း။
ဘဝတွင် ရွေးချယ်စရာများနှင့်ရင်ဆိုင်ရသောအခါ၊ သင့်အနေဖြင့် တပည့်တော်များကို ယေရှုသွန်သင်ပေးခဲ့သော ဦးစားပေးမှုများကို ထိန်းသိမ်းသလော သို့မဟုတ် တစ်ခါတစ်ရံ သင်သည် သမ္မာကျမ်းစာ၏အသေးစိတ်အချက်အလက်များနှင့် အမြင့်မြတ်ဆုံးသောညွှန်ကြားချက်များကို မေ့လျော့နေသလော။ သင့်အဖြေကို ရှင်းပြပါ။
လက်ရှိတွင် သမ္မာကျမ်းစာ၏အဆင့်မြင့်သောနှင့် အငယ်ဆုံးသော ညွှန်ကြားချက်များကို သင့်အမှုတော်နှင့် ပုဂ္ဂိုလ်ရေးအခြေအနေများတွင် မည်သို့ကျင့်သုံးသနည်း။
ခရစ်ယာန်ခေါင်းဆောင်များနှင့်/သို့မဟုတ် အခြားခရစ်ယာန်များသည် သမ္မာကျမ်းစာပါ မရင်းနှီးသောနှင့် ရှုပ်ထွေးသောသွန်သင်ချက်များကို ကိုင်တွယ်ဖြေရှင်းရာတွင် သင့်အား မည်သို့ကူညီပေးသနည်း။ တိကျသော ဥပမာများဖော်ပြပါ။
ဘုရားသခင်သည် အသက်တာတွင် သမ္မာကျမ်းစာကျင့်သုံးခြင်းလုပ်ငန်းစဉ်ကို ခန့်အပ်ထားသောခေါင်းဆောင်များ၏ စောင့်ရှောက်မှုအောက်တွင်လည်းကောင်း၊ သစ္စာရှိခရစ်ယာန်များနှင့်အတူ အသိုင်းအဝိုင်းတွင်လည်းကောင်း ဖြစ်ပေါ်စေရန် စီစဉ်ထားကြောင်း သိရှိခြင်းမှ မည်သည့်အားပေးမှုနှင့် နှစ်သိမ့်မှုကို သင်ရရှိသနည်း။
သမ္မာကျမ်းစာကို အခြားသူများနှင့်အတူ အသိုင်းအဝိုင်းတွင် အမြဲလေ့လာသင့်ပါ သလား။ အဘယ်ကြောင့် (သို့) အဘယ်ကြောင့် မဟုတ်သနည်း။ သင့်အမြင်ကို ထောက်ခံရန်ဥပမာအချို့ကို ဖော်ပြပါ။
သမ္မာကျမ်းစာလေ့လာရာတွင် အသင်းတော်ခေါင်းဆောင်များအပေါ် အလွန်အမင်း မှီခိုခြင်းနှင့် တစ်ကိုယ်တည်းဖြစ်ခြင်း၊ တစ်သီးပုဂ္ဂလဆန်ခြင်းကြား မည်သို့ချိန်ညှိ မည်နည်း။
ပြန်လည်သုံးသပ်ချက်- ဘုရားသခင်ကို စိတ်နှလုံးအကြွင်းမဲ့ချစ်ပါ၊ ကိုယ်နှင့်သက်ဆိုင်သူကို ကိုယ်နှင့်အမျှချစ်ပါဟူသော ယေရှု၏မိန့်မှာချက်များကို သင်လုပ်ဆောင်သည့် တိကျသော နည်းလမ်းများသည် သင်မည်သူမည်ဝါဖြစ်ကြောင်းနှင့် သင်ကြုံတွေ့ရသည့် အခြေအနေများအပေါ် များစွာမူတည်ပါသည်။
ကိစ္စရပ်လေ့လာမှု- စတိဗ်၏ဖခင်သည် သင်းအုပ်ဆရာတစ်ဦးဖြစ်ပြီး၊ စတိဗ်က သူသည်လည်း သင်းအုပ်ဆရာတစ်ဦးဖြစ်သင့်သည်ဟု သူ၏ဘ၀တစ်လျှောက်လုံး တွေးထင်ခဲ့သည်။ ထိုသို့လုပ်ခြင်းသည် သခင်ဘုရားအားအစေခံရန် အကောင်းဆုံးနည်းလမ်းဖြစ်မည်ဟု သူယုံကြည်ခဲ့သည်။ သို့သော် သူသည် သိပ္ပံပညာကို အမြဲစိတ်ဝင်စားသောကြောင့် ဤဆုံးဖြတ်ချက်ကို ရုန်းကန်ခဲ့ရသည်။ သူသည် ဇီဝဗေဒပညာကို လေ့လာပြီး ဇီဝဗေဒပညာရှင်ဖြစ်ချင်ခဲ့သည် — သူ၏စိတ်ဝင်စားမှုကို သိပ္ပံပညာတွင်အသုံးပြုကာ သခင်ဘုရား၏အမှုတော်ကို ထမ်းဆောင်လိုခဲ့သည်။ ဇီဝဗေဒပညာအပေါ်စိတ်ဝင်စားမှုကို စွန့်လွှတ်ခြင်းသည် သခင်ဘုရားနှစ်သက်သော ဝိညာဉ်ရေးဆိုင်ရာ ပူဇော်သက္ကာတစ်မျိုးဖြစ်သည်ဟု ထင်မြင်ယူဆခဲ့သည်။ ကောလိပ်ရှိစဥ်တွင်၊ သူသည် နောက်ပိုင်းဓမ္မတက္ကသိုလ်တက်ရန် ပြင်ဆင်မှုအနေဖြင့် သမ္မာကျမ်းစာကို အဓိကဘာသာအဖြစ် စတင်လေ့လာခဲ့သည်။ သို့သော်၊ တက္ကသိုလ်တက်ပြီး တစ်နှစ်ကြာသောအခါ သူသည် စိတ်ပြောင်းသွားပြီး ဇီဝဗေဒပညာရှင်ဖြစ်ရန် ဇီဝဗေဒကိုလေ့လာခဲ့သည်။ သူ့ဖခင်သည် သူ့ကိုနားလည်သဖြင့် ထိုဆုံးဖြတ်ချက်မှန်ကန်သည်ဟု ထင်မြင်ခဲ့သည်။
ပြန်လည်ဆင်ခြင်သုံးသပ်ခြင်းမေးခွန်းများ
စတိဗ်၏ဖြစ်စဉ်နှင့် နောက်ဆုံး ဆုံးဖြတ်ချက်အပေါ် သင် မည်သို့ထင်မြင်သနည်း။
အကယ်၍ စတိဗ်သည် သိပ္ပံပညာကို စိတ်ဝင်စားမှုကြောင့် ကိုးကွယ်ရာတစ်ခုဖန်တီးခဲ့လျှင် — ဆိုလိုသည်မှာ သူ၏တန်ဖိုးရှိသည်ဟူသော ခံစားချက်သည် ဇီဝဗေဒပညာရှင်တစ်ဦးဖြစ်ခြင်းနှင့် ဆက်နွှယ်နေမည်ဆိုလျှင် သင်မည်သို့အကြံဉာဏ်ပေးမည်နည်း။
စတိဗ်သည် သင်းအုပ်ဆရာအနေဖြင့် ရုပ်တုတစ်ခုပြုလုပ်ခဲ့မည်ဆိုလျှင် — ဆိုလိုသည်မှာ သူ၏တန်ဖိုးရှိသည်ဟူသော ခံစားချက်သည် သင်းအုပ်ဆရာတစ်ဦးဖြစ်ခြင်းနှင့် ဆက်နွှယ်နေမည်ဆိုလျှင် သင်မည်သို့အကြံဉာဏ်ပေးမည်နည်း။
ဘုရားသခင်နှင့် အခြားသူများကို အရာခပ်သိမ်းထက် ဦးစားပေးခြင်းမရှိဘဲ "သင်၏စိတ်နှလုံး အလိုဆန္ဒအတိုင်း လိုက်လျှောက်ခြင်း" နှင့် ဘုရားသခင်နှင့် အခြားသူများကို အရာခပ်သိမ်းထက် ဦးစားပေးကာ "သင်၏စိတ်နှလုံးအလိုဆန္ဒအတိုင်း လိုက်လျှောက်ခြင်း"အကြား ကွာခြားချက်မှာ အဘယ်နည်း။
သင်၏ဆုကျေးဇူးများနှင့် ဘုရားသခင်ပေးတော်မူသည်ဟု သင်ခံစားရသော အလိုဆန္ဒများကား အဘယ်နည်း။ သင်၏ဆုကျေးဇူးများ၊ အလိုဆန္ဒများနှင့် အတွေ့အကြုံများကို အသုံးပြု၍ ဘုရားသခင်နှင့် အခြားသူများအားချစ်ရန် အမိန့်တော်ကို နာခံနေပါသလား။ ဥပမာများဖြင့် အသေးစိတ်ရှင်းပြပါ။
လုပ်ဆောင်ရန် လုပ်ငန်းများ
သင့်ကိုကောင်းစွာသိသော လူအချို့အား သင်၏ဆုကျေးဇူးများ၊ အရည်အချင်းများ၊ အလိုဆန္ဒများ၊ မျှော်လင့်ချက်များနှင့် အိပ်မက်များကို မေးမြန်းပါ။ သူတို့ပြောသည်များကို ရေးမှတ်ပါ။ မတူညီသောလူများထံမှ ရရှိသော အချက်အလက်များကို နှိုင်းယှဉ်ပါ။ တူညီသောအချက်များကို မြင်တွေ့ပါသလား။ သင့်ကို အံ့အားသင့်စေသောအရာများကို မြင်တွေ့ပါသလား။ သင်မျှော်လင့်ထားသည့် အချက်များကို မြင်တွေ့ပါသလား။
ထိုလူများအား သင်၏ပင်ကိုစရိုက်လက္ခဏာများနှင့်ပတ်သက်၍ သူတို့မြင်တွေ့ပုံကို မေးမြန်းပါ။ ဖြစ်နိုင်လျှင် ပုဂ္ဂိုလ်ရေးဆိုင်ရာ"စစ်ဆေးမှု" ကိုဖြေဆိုပါ။ အင်တာနက်ပေါ်တွင် အခမဲ့ ပုဂ္ဂိုလ်ရေးဆိုင်ရာ အညွှန်းကိန်းများစွာ ရှိပါသည်။ သင့်အား သင့်မိတ်ဆွေများနှင့် ကွဲပြားစွာ ဘုရားသခင်ဖန်ဆင်းထားသော အချက်များမှာ အဘယ်နည်း။

